Ixxerjah Posted by Peppi Azzopardi on Friday, September 17, 2021 .td_uid_2_61461f5a8b190_rand.td-a-rec-img{text-align:left}.td_uid_2_61461f5a8b190_rand.td-a-rec-img img{margin:0 auto 0 0} Read in English . ll-preżentatur Peppi Azzopardi appella lill-Awtoritajiet sabiex jieħdu ħsieb persuna li għamlet kuntatt miegħu biex tispjegalu li fil-ħabs żammewha f'iżolament għal seba' xhur u qed ikollha ħsibijiet biex tagħmel suwiċdju. "Qaltli spiċċajt nitkellem u nkellem lili nnifsi. Nistaqsi u nwieġeb lili nnifsi. Ġennewni," qal Azzopardi fi vlogg li ppublika fuq Facebook fl-aħħar sigħat wara li l-gazzetta Times of Malta ppublikat artiklu b'intervista ma' missier il-priġuniera li mietet wara li għamlet suwiċidju ftit tax-xhur ilu. Azzopardi appella sabiex dawn l-affarijiet jieqfu immedjatament fil-ħabs filwaqt li qal li se jgħaddi d-dettalji tal-persuna, li ħallewha seba' xhur f'iżolament ma tkellem lil ħadd, lill-Ministru għall-Intern, Byron Camilleri, sabiex jieħu azzjoni. "Min se jerfa' r-responsabbiltà dwar is-sitwazzjoni fil-ħabs?" Il-Ministru jwieġeb Żewġ gwardjani tal-ħabs se jitressqu l-Qorti B'rabta mal-mewt tal-priġuniera Kim Borg Nicolas Virtu, li seħħet f'Ġunju wara li għamlet suwiċdju, il-Pulizija se jressqu l-Qorti żewġ gwardjani tal-ħabs. Huma qed jaffaċċjaw akkużi kriminali u se jitressqu quddiem il-Maġistrat Caroline Farrugia Frendo. Huma mistennija jiġu akkużati talli ma mxewx mal-protokolli u talli naqsu milli jipprevjenu dak li kellhom id-dmir li jipprevjenu, jiġifieri l-mewt ta' priġuniera. Kim Nicolas Virtu kienet instabet mitlufa minn sensiha fiċ-ċella fis-16 ta' Ġunju u tilfet ħajjitha fl-4 ta' Lulju fl-isptar Mater Dei fejn ingħatat il-kura fl-ITU għal tlett ġimgħat. Hi kien għad baqala' madwar tlett ġimgħat biex tkun skontat is-sentenza fil-ħabs f'Kordin. Iż-żewġ gwardjani tal-ħabs se jitressqu l-Qorti wara li tlesta r-rapport tal-inkjesta dwar il-mewt ta' Kim. Inkjesta li Azzopardi appella biex tiġi ppublikata b'mod immedjat. Gwardjani tal-ħabs għall-Qorti dwar mewt ta' priġuniera Ikkastigawha talli damet 2 minuti iktar fix-shower Fl-intervista mat-Times of Malta l-missier spjega dak li kienu jafu huma bħala familja dwar dak li kienet qed tgħaddi minnu binthom fil-ħabs fostom li poġġewha f'iżolament għaliex għamlet żewġ minuti żejda tinħasel. Għal disat ijiem ħadulha l-kotba, għal erbat ijiem minnhom ma għaddewliex il-mediċina li kienet tieħu u kienu jħalluha toħroġ minn ġo ċ-ċella għal siegħa biss kuljum. Fil-vlogg tiegħu Peppi Azzopardi staqsa lid-direttur tal-Ħabs, lill-Kurunell Alex Dalli: "Din l-imħabba, din li d-direttur jiġi jgħidilna li jafhom b'isimhom, lil din kont tafha b'isimha?" staqsa Azzopardi b'sens ta' rabja. Fl-intervista mat-Times of Malta, missier Kim spjega li meta lil bintu ħaduha l-isptar sabu li kellha tlett kustilji miksurin. "Kif kellha tlett kustilji mkissra meta kienet fdata f'idejkom?" qal Peppi b'referenza għat-tmexxija tal-ħabs. "Faċilità vendikattiva"; eks priġunier jiddeskrivi t-trattament inuman fil-ħabs "Iż-żewġ uffiċjali se jintużaw biex jiffrankaw dak li qed jiġri fil-ħabs?" Azzopardi qal li bl-ebda mod ma jrid jiġġustifika dak li allegatamet twettaq miż-żewġ gwardjani tal-ħabs, li se jitressqu l-Qorti, imma staqsa jekk hux huma biss għandhom jinżammu responsabbli. "Dawn huma biss? Dawn se jintużaw biex jifffrankaw dak li ġara mhux lil Kim biss imma li qed jiġri fil-ħabs? U dawn l-uffiċjali, xi ħadd qed jikkunsidra li huma riżultat ta' tmexxija tal-biża'? Hawn Peppi Azzopardi fakkar li kien hu li kixef li hemm inkwadru fil-ħabs li jgħid li "Aħna mmexxu bil-biża'" u issa se jeħlu dawn it-tnejn? kompla jistaqsi Azzopardi. "Taħt it-tmexxija ta' Alex Dalli, dawn l-aħbarijiet qed isiru parti min-norma" – Grech Wara li ħarġet l-intervista ma' missier Kim, il-Kap tal-Partit Nazzjonalista, Bernard Grech, f'post fuq il-midja soċjali qal li "aħbarijiet bħal din huma konsegwenzi ta' tmexxija vendikattiva u l-isfreġju li hemm fil-ħabs. Taħt it-tmexxija ta' Alex Dalli, dawn l-aħbarijiet qed isiru parti min-norma." Grech kompla jgħid kif il-ħabs huwa post fejn wieħed imur biex ikun riformat, mhux post fejn jintilfu l-ħajjiet. Agħlqu l-ħabs, iftħu ċentru ta' riabilitazzjoni – Peppi Azzopardi Il-Fondazzjoni aditus isejjaħ għar-riżenja tad-direttur tal-ħabs L-aħbarijiet li ħerġin mill-ħabs juru li hemm problema serja ta' inumanità, qal ma' Newsbook.com.mt , id-direttur tal-Fonadazzjoni aditus u avukat li jispeċjaliżża fid-drittijiet tal-bniedem, Neil Falzon Falzon spjega li d-drittijiet tal-bniedem jenfasizzaw li l-ħabsijiet m'għandhomx jaggravaw is-sofferenza tal-persuna għaliex li wieħed ikun il-ħabs diġa' hu kastig. Hu kompla jispjega li l-Fondazzjoni kemm-il darba esprimiet ix-xokk u l-inkwiet tagħha dwar sitwazzjonijiet fejn persuni jmutu meta jkunu totalment dipendenti mill-istat. Neil Falzon kompla billi qal li fid-dawl taċ-ċirkostanzi fil-ħabs, il-Fondazzjoni aditus qed issejjaħ għar-riżenja tad-Direttur tal-Ħabs. .td_uid_3_61461f5a8b5f8_rand.td-a-rec-img{text-align:left}.td_uid_3_61461f5a8b5f8_rand.td-a-rec-img img{margin:0 auto 0 0}